OpenLLM-France/wikimedia huggingface dataset:
# Cascade (Iowa)

Cascade és una població dels Estats Units a l'estat d'Iowa. Segons el cens del 2006 tenia 2.030 habitants.

## Demografia

Segons el cens del 2000, Cascade tenia 1.958 habitants, 776 habitatges, i 511 famílies. La densitat de població era de 669 habitants per km².
Dels 776 habitatges en un 32,7% hi vivien nens de menys de 18 anys, en un 56,7% hi vivien parelles casades, en un 6,4% dones solteres, i en un 34,1% no eren unitats familiars. En el 29,9% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,08.
Per edats la població es repartia de la següent manera: un 26% tenia menys de 18 anys, un 8,6% entre 18 i 24, un 26,6% entre 25 i 44, un 20% de 45 a 60 i un 18,8% 65 anys o més.
L'edat mediana era de 37 anys. Per cada 100 dones de 18 o més anys hi havia 94,4 homes.
La renda mediana per habitatge era de 40.273 $ i la renda mediana per família de 47.813 $. Els homes tenien una renda mediana de 31.324 $ mentre que les dones 22.209 $. La renda per capita de la població era de 18.280 $. Entorn del 7,8% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cascade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Cascade». American Fact Finder. Oficina del Cens dels Estats Units, 12-01-2010.
Viccionari
# Cattolica Eraclea

Cattolica Eraclea (sicilià Catòlica ) és un municipi italià, dins de la província d'Agrigent. L'any 2008 tenia 4.140 habitants. Limita amb els municipis d'Agrigent, Cianciana, Montallegro, Ribera i Sant'Angelo Muxaro.

## Administració

Llista d'alcaldes :
| Període | Identitat | Partit |
| 2007- | Cosimo Piro | Forza Italia |

## Personatges il·lustres

* Giuseppe La Loggia, president de Sicília
# Cementiri de Sant Daniel

El Cementiri de Sant Daniel és un cementiri de Girona que forma part de l'Inventari del Patrimoni Arquitectònic de Catalunya.

## Descripció

És un recinte funerari de planta rectangular, que presenta nínxols situats en el perímetre. Un eix longitudinal principal comunica l'accés amb la capella de caràcter neo-històric situada al fons del recinte. Presenta jardineria amb parterres i xiprers al centre.
Aquest cementiri correspon al que era l'antic terme municipal de Sant Daniel, actualment agregat el municipi de Girona.

## Referències

* 1 2 «Cementiri de Sant Daniel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Castell de Corbera d'Ebre

El Castell de Corbera d'Ebre és un castell del municipi de Corbera d'Ebre (Terra Alta) declarat bé cultural d'interès nacional.

## Descripció

Hi ha restes notables de murs, prop l'església, a l'indret on hi hagué l'antic castell de Corbera. Al costat de l'església es conserva un mur que podia ser del castell -amb carreu mitjà ben aparellat, possiblement del segle xii- que contenia una galeria porticada (que havia estat massissada), amb símbols templers. El mur fou parcialment enderrocat i la galeria traslladada a la Casa de la Vila. Actualment, degudament restaurada, es pot admirar a l'interior de l'església vella.

## Història

Documentat des del 1153 en la carta de donació del castell de Miravet als templers, el 1792 pertanyia encara als Hospitalers, però ja estava enrunat.

## Referències

* ↑ Vegeu, J. Fuguet, «La galeria del castell templer de Corbera d'Ebre»
* 1 2 «Castell de Corbera d'Ebre». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 novembre 2015].

## Enllaços externs

* «Castell de Corbera d'Ebre». Mapa de recursos culturals. Diputació de Tarragona.
# Castell de Conill

El castell termenat de Conill es trobaria a la petita entitat de població del mateix nom, del municipi de Pujalt. Nasqué com un castell termenat assentat en el territori fronterer, entre els comtats cristians i els territoris de l'Àndalus. Actualment en queden poques restes.

## Història

És documentat a partir del 1019, data en què el vescomte Bermon de Cardona restituí a sant Vicenç de Cardona diversos béns entre els quals es trobaven els drets que hi tenia el castell de Conill. L'antiga església de Sant Vicenç de Conill, el castell i el lloc, apareixen en l'acta de consagració de Sant Vicenç de Cardona de l'any 1040, realitzada pel bisbe Eriball d'Urgell i els vescomtes de Cardona, com una de les possessions del cenobi. La subjecció a la canònica cardonina també es comprova en la butlla del papa Anastasi IV adreçada a l'esmentada església. L'any 1052 torna a aparèixer el castell en un document de venda que va fer Udalard d'unes terres situades dins el terme d'aquest castell a l'abat de Sant Vicenç de Cardona.
L'afermament de Cardona a Calaf, tot erigint aquesta població com a seu dels seus dominis a la regió aleshores anomenada Segarra, incidia de ple sobre el proper nucli de «Conill de Segarra» -com era aleshores conegut-. Així, en el segle xiii, es disputaven la jurisdicció del lloc el monarca i el vescomte de Cardona. La indefinió motivà una forta tensió quan, el 1303, el batlle i el lloctinent dels Cardona a Calaf s'avançaren al veguer de Cervera en el tractament d'un assassinat comés en el terme de Conill, volent així palesar que la darrera jurisdicció era vescomtal. El 1330, havent-s'hi produït un altre mort, es torna a obrir el conflicte jurisdiccional; el veguer de Cervera elevà el cas al monarca, qui delegà les actuacions a Guillem de Cervelló, el «gerensvicens» del procurador general, l'infant i primogènit Pere. De totes maneres i com en altres llocs, el rei hagué de transigir i deixà de posar-se en dubte la pertinença als Cardona de Conill de Segarra que el 1375 fou inclòs en la llista d'indrets esdevinguts comtat de Cardona.
Posteriorment, el lloc va seguir la mateixa evolució que tots els dominis dels Cardona que en foren senyors fins a l'abolició dels senyorius jurisdiccionals. La manca de necessitats defensives importants facilitaren el desvirtuament del castell de Conill, avui dia desaparegut.

## Arquitectura

Davallant pel pendent de migdia, el poble va néixer a redós del castell, les pedres del qual s'usaren per a bastir algunes cases, i actualment en queden només alguns murs.

## Referències

* ↑ Benet i Clarà, Albert; Sabaté i Curull, Flocel; Piquer i Ferrer, Esperança. «Castell de la Guàrdia Pilosa». A: El Penedès L'Anoia. Barcelona: Enciclopèdia Catalana, 1992, p. 313-314 (Catalunya romànica, XIV). ISBN 84-7739-402-4.

## Enllaços externs

* Generalitat de Catalunya Patrimoni
* Gran Enciclopèdia Catalana. Pujalt. Altres indrets del terme
* El Castell de Conill a Catalunya Medieval
# Cedaredge

Cedaredge és una població dels Estats Units a l'estat de Colorado. Segons el cens del 2000 tenia 2.151 habitants.

## Demografia

Segons el cens del 2000, Cedaredge tenia 1.854 habitants, 894 habitatges, i 554 famílies. La densitat de població era de 347,5 habitants per km².
Dels 894 habitatges en un 20,8% hi vivien nens de menys de 18 anys, en un 51,6% hi vivien parelles casades, en un 7,3% dones solteres, i en un 38% no eren unitats familiars. En el 34,3% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,61.
Per edats la població es repartia de la següent manera: un 18,8% tenia menys de 18 anys, un 5,5% entre 18 i 24, un 19% entre 25 i 44, un 25,1% de 45 a 60 i un 31,6% 65 anys o més.
L'edat mediana era de 51 anys. Per cada 100 dones de 18 o més anys hi havia 85,3 homes.
La renda mediana per habitatge era de 27.381 $ i la renda mediana per família de 35.052 $. Els homes tenien una renda mediana de 32.426 $ mentre que les dones 21.500 $. La renda per capita de la població era de 20.059 $. Entorn del 10% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cedaredge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Cedaredge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Cees Lute

Cees Lute (Castricum, 22 de març de 1939 - Alkmaar, 9 d'octubre de 2022) va ser un ciclista neerlandès, que fou professional entre 1961 i 1968. En el seu palmarès destaca una victòria d'etapa al Giro d'Itàlia de 1964. El 1967 fou segon a l'Amstel Gold Race.
El 1968, amb 28 anys, hagué de posar punt-i-final a la seva carrera esportiva per culpa d'un accident que li provocà una trombosi a la cama esquerra.

## Palmarès

* 1959
** 1r a la Ronde van Gendringen
* 1960
** 1r a la Ronde van Gendringen
** 1r a l'Omloop der Kempen
** Vencedor d'una etapa de l'Olympia's Tour
* 1961
** 1r a la Ronde van Gendringen
** Vencedor d'una etapa de l'Olympia's Tour
* 1962
** 1r a l'Omloop der Kempen
* 1964
** 1r al Tour de Picardia
** 1r a la Ronde van Kruiningen
** 1r a la Ronde van Ulvenhout
** Vencedor d'una etapa del Giro d'Itàlia
* 1965
** 1r a Acht van Chaam
** 1r a la Ronde van Kortenhoef
** Vencedor d'una etapa dels Quatre dies de Dunkerque
* 1967
** Vencedor d'una etapa al Giro de Sardenya

### Resultats al Tour de França

* 1965. 67è de la classificació general

### Resultats al Giro d'Itàlia

* 1964. 41è de la classificació general. Vencedor d'una etapa
* 1967. Abandona

### Resultats a la Volta a Espanya

* 1967. Abandona (5a etapa)

## Referències

* 1 2 «Cees Lute won nét niet in de Tour, maar is wel een van slechts vijftien Nederlanders met een etappezege in de Giro» (en neerlandès). [Consulta: 28 novembre 2022].
* ↑ «LUTE Cornelis "Cees" (Cornelis, Wijnand)». [Consulta: 28 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Cees LUTE» (en italià). [Consulta: 28 novembre 2022].

## Enllaços externs

* Fitxa de Cees Lute a sitiodeciclismo.net
# Christian Karembeu

Christian Karembeu (nascut el 3 de desembre de 1970 a Lifou, Nova Caledònia, és un exfutbolista internacional francès, que jugava de migcampista defensiu.

## Trajectòria

Durant la seua carrera, Karembeu va jugar al FC Nantes (1990-1995), a la UC Sampdoria (1995-1997), al Reial Madrid (1997-2000), al Middlesbrough FC (2000-2001), a l'Olympiakos FC (2001-2004), al Servette FC (2004-2005) i al SC Bastia (2005). Amb els conjunt espanyol, va guanyar la Champions League el 1998 i el 2000. Va ser un dels jugadors claus en la consecució del títol del 98, tot i no comptar massa eixa temporada en l'equip madrileny.

## Selecció

Karembeu va ser internacional amb França en 53 ocasions, tot marcant un gol. Va formar part de la històrica selecció del país gal que es va alçar amb el triplet del Mundial de 1998, l'Eurocopa del 2000 i la Copa Confederacions del 2001. També va estar present a l'Eurocopa de 1996.
A banda, va ser nomenat millor jugador de l'OFC en 1995 i 1998. L'OFC reuneix a les federacions d'Oceania.

## Anecdotari

Va ser tan criticat com respectat per no cantar l'himne francès, La Marsellesa, en el camp. Les seues raons eren que uns avantpassats seus, de l'ètnia canac, van ser exposats en un zoològic humà a la Mostra Colonial de París de 1931.

## Referències

* ↑ http://player.sbs.com.au/twg#/twg_08/ALeague/A-LeagueNews/playlist/A-League-Pacific-Plan/ Arxivat 2010-04-22 at Archive-It
* ↑ «From New Caledonia to Stade de France». Pacific Islands Report [Consulta: 14 octubre 2013]. «Còpia arxivada». Arxivat de l'original el 2014-03-13. [Consulta: 3 febrer 2018].
# Centerville (Carolina del Nord)

Centerville és una població dels Estats Units a l'estat de Carolina del Nord. Segons el cens del 2000 tenia 99 habitants.

## Demografia

Segons el cens del 2000, Centerville tenia 99 habitants, 41 habitatges i 30 famílies. La densitat de població era de 136,5 habitants per km².
Dels 41 habitatges en un 26,8% hi vivien nens de menys de 18 anys, en un 51,2% hi vivien parelles casades, en un 14,6% dones solteres, i en un 26,8% no eren unitats familiars. En el 24,4% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,87.
Per edats la població es repartia de la següent manera: un 17,2% tenia menys de 18 anys, un 11,1% entre 18 i 24, un 22,2% entre 25 i 44, un 26,3% de 45 a 60 i un 23,2% 65 anys o més.
L'edat mediana era de 45 anys. Per cada 100 dones de 18 o més anys hi havia 78,3 homes.
La renda mediana per habitatge era de 29.375 $ i la renda mediana per família de 31.250 $. Els homes tenien una renda mediana de 18.750 $ mentre que les dones 26.250 $. La renda per capita de la població era de 16.849 $. Entorn del 10% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Chaource (formatge)

Chaource és un formatge de pasta tova amb pell florida francès elaborat amb llet de vaca originàriament a la vila de Chaource, a la regió de Xampanya-Ardenes, departament d'Aube, però també s'elabora al departament veí d'Yonne, al nord-est de la Borgonya.

## Història

Des de l'edat mitjana es fabrica aquest formatge a la vila homònima, situada a l'humida Xampanya, a prop d'Auxerre. Encara que la seva àrea de fabricació s'ha expandit des de llavors, encara es realitza en una zona estretament controlada dels departaments d'Aube i Yonne. Es considera que el van crear els religiosos de l'abadia de Pontigny. Els habitants de Chaource el van oferir el 1513 al governador de Langres. Conegut des del segle xiv, Margarida de Borgonya l'exigia a la seva taula i Carles el Bell era un gran aficionat del Chaource.

## Elaboració

Va ser reconegut com un formatge d'indicació geogràfica protegida (AOC) el 1970, i ha estat plenament regulat des de 1977. Les normes de la indicació geogràfica permeten tant llet pasteuritzada com no pasteuritzada a l'hora d'elaborar-lo. A més, estableixen que:
* La coagulació ha de ser principalment làctica, i ha de durar almenys 12 hores.
* L'escorregut del formatge ha de ser lent i espontani.
Es fa usant una recepta similar a la del formatge brie. La maduració porta normalment entre 2 i 4 setmanes i el formatge es menja generalment fresc. La seva producció se centra en el municipi de Chaource. Després es ven als mercats de la regió i a ciutats com ara Lió i París.

## Característiques, cata i maridatge

Chaource és un formatge de llet de vaca, de forma cilíndrica i al voltant de 10 centímetres de diàmetre i 6 centímetres d'alt, que pesa 250 o 450 grams. El contingut en greix és d'un mínim de 50%. Està cobert per una crosta de floridura blanca, el penicillium candidum, semblant al camembert, però amb una textura més cremosa. S'elabora encara de manera tradicional.
La pasta central és suau, de color cremós i s'engruna fàcilment; presenta una textura característica que es fon a la boca. Quan madura, es fa molt cremós, gairebé líquid. Desprèn una lleugera olor de xampinyons. El seu sabor, suaument salat, resulta lleuger i afruitat.
És bo en qualsevol moment de la seva maduració: jove, resulta molt suau; curat, és cremós; plenament madur, té aromes que recorden la nou i un toc de salat. Pot servir-se en rodanxes o a daus com a aperitiu, acompanyat d'un porto o d'un cava o, d'entre els vins francesos, un xampany, un vi blanc com ara Chablis, Sancerre o Côte de Nuits, un rosat, com ara Rosé des Riceys, o un negre, com ara Côte de Nuits o Irancy.
# Kenner (Louisiana)

Kenner és una població dels Estats Units a l'estat de Louisiana. Segons el cens del 2000 tenia 70.517 habitants.

## Demografia

Segons el cens del 2000, Kenner tenia 70.517 habitants, 25.652 habitatges, i 18.469 famílies. La densitat de població era de 1.798,3 habitants/km².
Dels 25.652 habitatges en un 36,3% hi vivien nens de menys de 18 anys, en un 50,9% hi vivien parelles casades, en un 16,3% dones solteres, i en un 28% no eren unitats familiars. En el 23,2% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,23.
Per edats la població es repartia de la següent manera: un 27,3% tenia menys de 18 anys, un 9,4% entre 18 i 24, un 30,5% entre 25 i 44, un 23,9% de 45 a 60 i un 8,9% 65 anys o més.
L'edat mediana era de 34 anys. Per cada 100 dones de 18 o més anys hi havia 88,4 homes.
La renda mediana per habitatge era de 39.946 $ i la renda mediana per família de 45.866 $. Els homes tenien una renda mediana de 34.964 $ mentre que les dones 24.051 $. La renda per capita de la població era de 19.615 $. Entorn de l'11% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kenner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Kenner». American Fact Finder. Oficina del Cens dels Estats Units, 12-01-2010.
# Júnia Fadil·la

Júnia Fadil·la (en llatí Junia Fadilla) va ser la promesa de Màxim Cèsar, hereu i associat a l'imperi pel seu pare Maximí el Traci. Era descendent, segons Juli Capitolí, de Marc Aureli o d'Antoní Pius.

## Referències

* ↑ [https://quod.lib.umich.edu/m/moa/acl3129.0002.001/143?rgn=full+text;view=image;q1=FadiusSmith,+William+(editor).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 133. ]
# Konstantín Liàdov

Konstantín Nikolàievitx Liàdov, rus: Константи́н Никола́евич Ля́дов (6 de maig [C.J. 24 d'abril] de 1820, Sant Petersburg - 19 de desembre [C.J. 7 de desembre] de 1871, ibid.) fou un director d'orquestra, compositor i pianista rus, pare del també músic A. K. Liàdov.
Fou un dels més autoritzats músics de l'època tsarista. Durant quasi vint anys, de 1850 fins a 1869, fou director de l'Òpera imperial de Sant Petersburg, (actualment Teatre Mariïnski). És considerat com un dels iniciadors de la tradició russa en direcció orquestral, en una època en què la cort tsarista preferia als músics occidentals principalment als italians.
També destacà en la composició.

## Notes

* ↑ Pomazanski A.Ie. Лядовы и Помазанские — музыкальная семья: Из истории русской музыкальной культуры XIX—XX веков Arxivat 2015-07-03 a Wayback Machine.. — Sant Petersburg, 2014.

## Bibliografia

* Edita SARPE, Gran Enciclopedia de la Música Clásica, vol. II, pàg. 725. (ISBN 84-7291-226-4)
# K. R. Meera

K. R. Meera (en malaiàlam: കെ.ആർ മീര) (Sasthamkotta, Kol·lam, Kerala, 19 de febrer de 1970) és una periodista i escriptora india en llengua malayalam. Primer va treballar com a periodista al diari Malayala Manorama, abans de dedicar-se més al món de la literatura. Va començar a escriure ficció el 2011. La seva primera col·lecció de contes, Ormayude Njarambu, es va publicar l'any 2002. Des d'aleshores, ha publicat cinc reculls de contes, dos contes, cinc novel·les i dos llibres infantils. El 2009, va guanyar el premi 'Kerala Sahitya Akademi' pel seu conte Ave Maria. La seva novel·la Aarachaar, publicada l'any 2002, és considerada una de les millors obres literàries en llengua malayalam.

## Referències

* ↑ Pavani, J. «An indian author, K. R. Meera who writes in Malayalam». Anveshana’s International Journal Of Research In Education, Literature, Psychology And Library Sciences, Vol. 3, Núm. 1, Gener/Febrer 2018. ISSN: 2456-3897 [Consulta: 1r abril 2024].
* ↑ Ghoshal, Somak «Malayalam Journalism In My Time Was A Man's World: K.R. Meera». Huffpost, 05-07-2016 [Consulta: 1r abril 2024].
* ↑ «A Representation of Women Subjugation in K.R.Meera's Hang Woman». Kiranavali. Zenodo, XV(I-IV), 31-12-2023, pàgs. 120-131. DOI: 10.5281/zenodo.10644343. ISSN: 0975-4067 [Consulta: 1r abril 2024].
# Kpessis

Els kpessis són els membres d'un grup ètnic de la regió Central de Togo que parlen la llengua gbe kpessi. Els kpessis forman part del grup ètnic dels pobles mandés, el seu codi ètnic és NAB64f i el seu ID és 12830.
Segons l'ethnologue el 2002 hi havia 4.000 kpessis i segons el joshuaproject n'hi ha 5.050.

## Situació geogràfica i pobles veïns

El territori kpessi està situat als cantons de Kpessi i de Nyamassila, a la prefectura de Mono Oriental, a la regió dels Altiplans i al cantó de Langabou, al sud-est de la prefectura de Blitta, a la regió Central de Togo, al centre del país.
Els kpessis, al nord estan rodejats pels lames, els nawdmes, els kabiyès i els tems, al nord, sud i oest; també limiten amb els kabiyès i amb els ifès al l'est i amb els ginyangues al nord-oest.

## Llengua

Els kpessis parlen la llengua gbe occidental kpessi.

## Religió

La majoria dels kpessis (84%) creuen en religions africanes tradicionals i el 16% restant són cristians. D'aquests últims, el 45% són catòlics, el 30% són protestants i el 25% pertanyen a esglésies independents. El 6% dels kpessis cristians pertanyen al moviment evangèlic.

## Referències

* 1 2 «Kpessi, a language of Togo». ethnologue. [Consulta: 13 febrer 2015].
* ↑ «Ethnicity. Kpessi in Togo». joshuaproject. [Consulta: 13 febrer 2015].
* ↑ «Kpessi in Togo». joshuaproject. [Consulta: 13 febrer 2015].
* ↑ «Mapa lingüístic de Togo. El kpessi és el número 21». ethnologue. [Consulta: 13 febrer 2015].
* ↑ «Religion. Kpessi in Togo». joshuaproject. [Consulta: 13 febrer 2015].
# L'Oratori

«L'Oratori» té aquests significats:
* L'Oratori (Coll de Nargó), muntanya del municipi de Coll de Nargó (Alt Urgell)
* L'Oratori (la Molsosa), collada del municipi de la Molsosa (Solsonès)
# L'Oradella

L'Oradella és una muntanya de 206 metres que es troba al municipi de Sant Cebrià de Vallalta, a la comarca del Maresme.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kiomboi

Kiomboi és una zona administrativa al districte de Kongwa, Regió de Singida, Tanzània. Segons el cens de 2002, té una població total de 22.289 habitants.

## Referències

* ↑ «2002 Population and Housing Census General Report» (en anglès). Govern de Tanzània. Arxivat de l'original el 2006-06-08. [Consulta: 1r maig 2009].